

**OPĆI UVJETI IZLAGANJA - ,, MEDITERAN 365,,**

**1**. Organizator sajma Mediteran 365 je udruga B&G sa sjedištem u Splitu,.

**2**. Pravo sudjelovanja na Sajmu Mediteran 365(u nastavku Sajam) imaju sve fizičke i pravne osobe koje su uredno popunile, ovjerile i dostavile Prijavu izlagača (u nastavku Prijava i uplatnicu ), te se pridržavaju obveza iz Općih uvjeta.

Važeća Prijavna dokumentacija sastoji se od Prijave, Dodatka prijavi i Općih uvjeta.

**3.** Ukoliko je izlagač obveznik fiskalizacije, u obavezi je pridržavati se propisanih propisa te isključivo sam snosi odgovornost za nepridržavanje istih. Izlagač je obavezan imati sve potrebne sanitarne i ine dozvole ukoliko prodaje proizvode za koje je to neophodno. Za eventualne propuste sam snosi odgovornost i posljedice.

**4**. Pojedinosti sudjelovanja izlagača na Sajmu utvrđuju se u Prijavi. Ovjerena i potpisana

Prijava od strane izlagač a i dostavljena organizatoru Sajma smatra se zaključenim pismenim ugovorom. Krajnji rok za podnošenje ovjerene Prijave je **24.03.2019. godine**.

**5.** Udruga B&G (u nastavku Organizator) temeljem zaprimljenih prijava vrši podjelu

izložbenog prostora, a ako sajamski prostor to zahtijeva ima pravo dodijeliti do 10% manju ili veću površinu od zatražene u Prijavi.

Ukoliko se pojave nepredviđene okolnosti, organizator ima pravo opozvati potvrđeni i dodijeliti zamjenski izložbeni prostor u interesu sajma, a izlagač zbog toga nema pravo

otkazati sudjelovanje ili postavljati zahtjeve za promjenom, te nema pravo tražiti naknadu štete. Pod nazivom «izlagač» organizator smatra sve osobe koje rade po nalogu izlagača. Organizator se obvezuje predati izlagaču naručenu opremu 24 sata prije

početka sajamske manifestacije, a sve eventualne reklamacije primaju se isključivo u

pisanom obliku do najkasnije 12 sati prije početka sajma. Izlagač mora dozvoliti prolaz svih vrsta instalacija preko svoga izložbenog prostora, a koje su neophodne za tehničko ili drugo uređenje sajamskog prostora, odnosno izložbenog prostora drugog izlagača.

**6.** Izlagaču nije dopušteno nuditi u podnajam izložbeni prostor trećoj osobi bez odobrenja organizatora. Izlagač je obavezan sve radove na postavljanju svojega štanda završiti 12 sati prije početka sajamske priredbe, a postavljanje svih eksponata 4sata prije početka sajamske manifestacije.

**7**. Organizator tiska sajamske brošure u kojoj će biti predstavljeni svi izlagači čije prijave

pristignu do predviđenog roka(01.04.2019.). Gotov oglas sa pripremom za tisak dužan je dostaviti svaki izlagač, putem emaila. Ako ih ne dostavi organizator će u katalog unijeti osnovne podatke koji su mu poznati iz Prijave. Ukoliko oglas nije točnih dimenzija, dorada oglasa biti će naplaćena po cijeni iz cjenika (točka 4.) Za sadržaj unosa u katalog, sadržaj oglasa, kao i za eventualnu štetu nastalu zbog unosa neodgovarajućeg sadržaja, odgovoran je izlagač, pa za sve netočnosti u katalogu organizator ne preuzima odgovornost.

**8.** Ovim se općim uvjetima utvrđuje da su sajamski katalog i ulaz na Sajam besplatni za sve posjetitelje.

**9.** Nakon zaprimljene Prijave udruga B&G će prema elementima iz Prijave ispostaviti

ponudu za naručene usluge.

**10.** Isključivo pravovremenom uplatom prema ponudi izlagač osigurava izložbeni prostor na Sajmu ( hotel Atrium ).

**11.** Ukoliko izlagač ne plati ponudu prema datumu dospijeća, a najkasnije 5 dana do

početka Sajma, organizator imapravo otkazati potvrđenu Prijavu. Na zakašnjela plaćanja obračunati će se zakonska zatezna kamata.

**12.** Udruga B&G će po završetku Sajma izlagaču dostaviti konačni obračun usluga prema

Prijavi, kao i svih naknadno naručenih i izvršenih usluga.

**13.** Izlagačima nije dopušteno odstranjivanje izložbenih eksponata sa sajamskog prostora prije zatvaranja. Radno vrijeme Sajma zaposjetitelje je prvi dan od 12:00 do 19:00 sati, a zadnji dan od 10.00 do 17.00 sati. Ukoliko izlagač krene sa raspremanjem prije završetka radnog vremena biti će mu naplaćena naknada u visini od 5.000,00 kn.

**14.** Obvezu osiguranja sajamskog prostora preuzima organizator, te se obvezuje organizirati zaštitarsku službu 24 sata dnevno tijekom trajanja Sajma. Osiguranje izložaka na svakom pojedinom štandu obveza je izlagača. Organizator nije odgovoran za štetu, gubitke ili otuđenje izlagačeva vlasništva. Također, organizator nije odgovoran za eventualni nestanak stvari sa štanda za vrijeme dok je izlagač prisutan na štandu, tj. u radno vrijeme sajma za posjetitelje. Nakon završenog sajma (14.04.. od 19:00 zato nadalje, izlagač je sam odgovoran za svoje izloške).

**15.** Cijene za usluge navedene u Prijavi su bez PDV-a. jer Udruga B&G nije u sustavu PDV.

**16.** Prijava je neopoziva i obavezuje, a otkazivanje je obavezno dostaviti u pisanom obliku.Ukoliko izlagač otkaže sudjelovanje na Sajmu u roku od 40 dana i manje prije početka istog, fakturirati će mu se 50% ugovorene vrijednosti sajamskog prostora. Za otkazivanje sudjelovanja izlagača u roku unutar 30 dana i manje od početka Sajma,fakturirati će se puna cijena naručenog izložbenog prostora prema ispunjenoj Prijavi za sudjelovanje.

**17.** O čišćenju sajmišta, hodnika i izložbenog prostora skrbi Organizator.

**18.** Eventualne sporove između izlagača i organizatora stranke će rješavati dogovorno, a

ukoliko to ne uspiju utvrđuje nadležnost suda u Splitu.

Potpisivanjem prijave izlagač potvrđuje da je suglasan sa ispunjenom prijavom, dodatkom prijave te općim uvjetima izlaganja koji čine sastavni dio prijavne dokumentacije. PDV je uračunat u cijene.

Mjesto i datum Organizator sajma

\_\_\_\_\_\_\_\_\_\_\_\_\_\_\_\_\_\_\_\_\_\_ Biljana Mančić

Potpis izlagača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_